যাত্রীদের সুবিধার্থে বড়ঘোপ ঘাটে খাবার হোটেলের উদ্বোধন

Mon, 20 Apr 2026 16:34:52 +0000

⁣কুতুবদিয়ায় বড়ঘোপ ঘাটে যাত্রীসেবায় খাবার হোটেলের উদ্বোধন
নিজস্ব প্রতিবেদক, কুতুবদিয়া (কক্সবাজার):
কক্সবাজারের কুতুবদিয়া উপজেলায় যাত্রীদের সুবিধার্থে বড়ঘোপ ঘাটে একটি নতুন খাবার হোটেলের উদ্বোধন করা হয়েছে। ঘাট এলাকায় প্রতিদিন যাতায়াতকারী যাত্রীদের দীর্ঘদিনের ভোগান্তি লাঘব করতে এই উদ্যোগ নেওয়া হয়েছে বলে সংশ্লিষ্টরা জানিয়েছেন।
উদ্বোধনী অনুষ্ঠানে স্থানীয় গণ্যমান্য ব্যক্তিবর্গ, ব্যবসায়ী ও এলাকাবাসী উপস্থিত ছিলেন। তারা জানান, বড়ঘোপ ঘাট দিয়ে প্রতিদিন বিপুল সংখ্যক যাত্রী যাতায়াত করেন। এতদিন মানসম্মত খাবারের জন্য যাত্রীদের ভোগান্তিতে পড়তে হতো। নতুন এই হোটেল চালুর ফলে যাত্রীরা এখন সহজেই নিরাপদ ও স্বাস্থ্যসম্মত খাবার গ্রহণ করতে পারবেন।
উদ্যোক্তারা জানান, হোটেলে সাশ্রয়ী মূল্যে মানসম্মত খাবার পরিবেশন করা হবে এবং পরিষ্কার-পরিচ্ছন্নতার বিষয়ে বিশেষ গুরুত্ব দেওয়া হবে। এতে করে স্থানীয় অর্থনীতিতেও ইতিবাচক প্রভাব পড়বে বলে তারা আশা প্রকাশ করেন।
এলাকাবাসী এই উদ্যোগকে স্বাগত জানিয়ে বলেন, ভবিষ্যতে ঘাট এলাকায় আরও যাত্রীসেবামূলক সুবিধা বাড়ানো প্রয়োজন।