দিনাজপুরে বেগম খালেদা জিয়া গোল্ডকাপ ফুটবল প্রতিযোগিতা শুরু

Mon, 24 Nov 2025 13:44:59 +0000

⁣স্টাফ রিপোর্টার,দিনাজপুর >বিএনপির আয়োজনে দিনাজপুরের গোরে শহীদ বড় ময়দানে আজ সোমবার থেকে শুরু হয়েছে দেশনেত্রী বেগম খালেদা জিয়া গোল্ডকাপ ফুটবল টুর্নামেন্ট। এতে অংশ নিয়েছে স্বাগতিক দিনাজপুরের তারেক ফুটবল একাডেমি, বগুড়া জেলা দল, রংপুরের সেন্টোস ক্লাব, রাজশাহীর কিশোর ফুটবল একাডেমি, ঠাকুরগাঁওয়ের এমসিএল ফুটবল একাডেমি, নীলফামারীর মিহীর স্পোটিং ক্লাব, সিরাজগঞ্জের সবুজ ইয়াং স্টার ক্লাব এবং পঞ্চগড়ের টু স্টার ফুটবল একাডেমি।
উদ্বোধনী খেলায় ১ - ০ গোলে বগুড়া জেলা দলকে পরাজিত করে জয় পায় রংপুরের সেন্টোস ক্লাব।
বিকালে খেলার উদ্বোধন করেন বিএনপির জেলা কমিটির সভাপতি মোফাজ্জল হোসেন দুলাল। এসময় উপস্থিত ছিলেন সহ সভাপতি মোকাররম হোসেন, কমিটির সাধারন সম্পাদক বখতিয়ার আহমেদ কচিসহ অন্যান্যরা।
প্রতিযোগিতা শেষে চ্যাম্পিয়ন দলকে গোল্ডকাপসহ ১লাখ টাকা এবং রানার আপ দলকে ৭০ হাজার টাকা পুরষ্কার হিসেবে তুলে দেবেন আয়োজকরা।
####