কুতুবদিয়ায় বিয়ের দিনে প্রেমিকের বাড়ির সামনে প্রেমিকার বিষপান

Fri, 15 May 2026 17:35:51 +0000

⁣কুতুবদিয়ায় প্রেমিকের বাড়ির সামনে
প্রেমিকার বিষপান

‎‎নিজস্ব
প্রতিবেদক, কুতুবদিয়া

‎‎কুতুবদিয়ায়
লেমশীখালী ইউনিয়নের নয়া ঘোনা গ্রামে প্রেমিক রহিম উল্লাহর বিয়ের আসরে গিয়ে বাড়ির
সামনে বিষপান করে আত্মহত্যার চেষ্টা করেছেন জিন্নাত আরা নামে এক তরুণী। এসময় তার
সঙ্গে থাকা মোবাইল ফোন ও নগদ টাকা প্রেমিকের পরিবারের লোকজন নিয়ে গেছে বলে অভিযোগ
উঠেছে।

‎‎স্থানীয়
সূত্র জানায়, লেমশীখালীর কবিরা পাড়ার নাজের হোসেনের মেয়ে
জিন্নাত আরার সঙ্গে নয়া ঘোনা গ্রামের হানিফার ছেলে রহিম উল্লাহর চার
বছরের প্রেমের সম্পর্ক ছিল। শুক্রবার (১৫ মে) ছিল রহিম উল্লাহর বিয়ের দিন। দক্ষিণ
ধুরুং অলি পাড়া থেকে কনে আনার প্রস্তুতি চলছিল। খবর পেয়ে দুপুরে পরিবারের কাউকে না
জানিয়ে প্রেমিকের বাড়িতে হাজির হন জিন্নাত আরা। সেখানে বিয়ের আয়োজন দেখে আবেগ
নিয়ন্ত্রণ করতে না পেরে সবার সামনে বিষপান করেন তিনি।

‎‎পরে
স্থানীয় ইউপি সদস্য জালাল আহমদের নির্দেশে গ্রাম পুলিশ সদস্য পরিমল তাকে উদ্ধার
করে কুতুবদিয়া উপজেলা স্বাস্থ্য কমপ্লেক্সে নিয়ে যান। অবস্থার অবনতি হলে তাকে
কক্সবাজার সদর হাসপাতালে রেফার করা হয়।

‎‎জিন্নাতের
পরিবারের দাবি, বিষপানের পরও প্রেমিকের পরিবারের কেউ তাকে
সহায়তা না করে উল্টো তার মোবাইল ও টাকা নিয়ে যায়।

‎‎কুতুবদিয়া
থানার ওসি মাহবুবুল হক জানান, ঘটনাস্থল পরিদর্শন করেছে পুলিশ।
লিখিত অভিযোগ পেলে আইনগত ব্যবস্থা নেওয়া হবে।