Sat, 04 Apr 2026 14:48:44 +0000

⁣তরুন সমাজসেবকের অর্থায়নে চলাচলের রাস্তা ভরাট- খুশি ২০০ পরিবার

রাজু মিয়া
লালমনিরহাট (কালীগঞ্জ) প্রতিনিধি

লালমনিরহাট জেলাধীন কালীগঞ্জ উপজেলার মদাতী ইউনিয়নের ৪নং ওয়ার্ডের কৈটারী পশ্চিমপাড়ার ২০০ পরিবারের চলাচলের অচল রাস্তায় নিজ উদ্যোগে মাটি ভরাট করে দিলেন তরুন সমাজসেবক আফজাল হোসেন।
এলাকাবাসীর পক্ষে দেলোয়ার হোসেন বলেন আমাদের এই রাস্তার সমস্যা দীর্ঘদিন যাবৎ। মেম্বার চেয়ারম্যানের কাছে বলেও কোন পদক্ষেপ গ্রহণ করেনি তারা। তরুন সমাজসেবক আফজাল হোসেন কে রাস্তাটি দেখালে নিজ উদ্যোগে রাস্তাটি ভরাট করে দেন এতে করে আমরা এলাকাবাসী অনেক খুশি।

তরুন সমাজ সেবক আফজাল হোসেন জানান আমার এলাকার ছোটখাটো সমস্যা আমি অনেক আগথেকেই সমাধানের চেষ্টা করে আসছি ভবিষ্যতেও এলাকার মানুষের দুঃখদূর্দশায় পাশে থাকবো ইনশাআল্লাহ।